**PRESSEMELDING**

**Norden går sammen om en bærekraftig byggenæring**

*Med det felles arbeidsprogrammet Nordic Sustainable Construction 2025–2027 fortsetter de nordiske landene samarbeidet om å gjøre byggenæringen grønnere, mer sirkulær og digital – og for å styrke den felles nordiske grønne stemmen i EU.*

14. august 2025 – Bygge- og anleggssektoren er det tredje største industrielle økosystemet i EU, og står for 50 % av ressursutvinningen, 35 % av EUs avfallsproduksjon og bidrar negativt til CO₂-utslipp. Siden 2021 har de nordiske landene samarbeidet for å minimere det negative miljøavtrykket fra bygg og anlegg. Nordisk ministerråd bygger nå videre på resultatene av dette samarbeidet ved å iverksette programmet Nordic Sustainable Construction 2025–2027, som skal støtte opp under den grønne omstillingen i byggebransjen.

Programmet skal styrke samarbeidet og kunnskapsutvekslingen mellom myndigheter, industri og eksperter i hele Norden. På den måten skal programmet bidra til å realisere visjonen om at Norden skal være verdens mest bærekraftige og integrerte region innen 2030.

**Programmet har fokus på:**

* **Klima:** Harmonisering av livssyklusvurderinger (LCA), lavutslippsløsninger og klimatilpasning
* **Sirkularitet:**Bedre utnyttelse av eksisterende kvadratmeter, gjenbruk av byggematerialer og kompetanseutvikling
* **Digitalisering:** Støtte for datadrevne og digitale løsninger i byggenæringen
* **EU-fokus:** Analyse og bidrag til fremtidige EU-regelverk innen bygd miljø med nordisk input

Det er Island som leder initiativene på klimaområdet, Sverige koordinerer det felles EU-fokuset, mens Danmark står for sirkularitet og driver det felles sekretariatet som skal sikre koordinering på tvers m.m.

Alle initiativer gjennomføres i tett samarbeid mellom de nordiske bygge- og boligmyndighetene, eksperter og utviklere.

Målet er å levere konkrete verktøy og kunnskap som støtter bærekraftige løsninger innen bygg og anlegg, for eksempel:

* Forslag til effektiv regulering av klimapåvirkning fra bygninger
* Forslag til regulering som kan øke utnyttelsen av eksisterende kvadratmeter
* Felles nordiske metoder for vurdering av gjenbruksmaterialer til byggenæringen
* Formidling av undervisningsmateriellet på læringsplattformen Skills4Reuse.com
* Økt nordisk innflytelse på EUs byggepolitikk

**Bakgrunn**

Initiativet springer ut av Nordisk Ministerråds beslutning i 2018 om å harmonisere nye byggeforskrifter, og av de nordiske statsministrenes felles visjon fra 2019 om å gjøre Norden til verdens mest bærekraftige region. I juni 2025 ble det besluttet å videreføre programmet frem til 2027.

*Les mer om samarbeidet og finn verktøy og resultater fra første fase i Toolbox for Future-Proof Construction:* [www.nordicsustainableconstruction.com](http://www.nordicsustainableconstruction.com)

Kontaktperson: Helle Redder Momsen, Sekretariatsleder i Nordic Sustainable Construction. E-post: heremo@sbst.dktelefon: 29635239.